LJUBAV

Za mene je ljubav pomućenje pameti.

Ljudi tada pišu pjesme, darivaju voljenoj osobi ruže i svoje srce.

Kad si zaljubljen, živiš u svom svijetu.

Misliš samo o toj osobi zanemarujući svijet oko sebe.

Najgore je kad je ljubav neuzvraćena.

Tada smo potišteni, tužni i povučeni u sebe.

Ljubav je stvarno zbunjujuća.

*Ramona Kržanić, 6. razred*

LJUBAV

Ljubav je

kad voliš i svakoga dana za nekoga moliš.

Ljubav je

kad vidiš nekoga, i pocrveniš.

A kad te on pogleda, još se više zacrveniš.

Ljubav je

kad voliš srcem svim,

i zamišljaš da si stalno s njim,

da je pored tebe i da ti se uvijek smiješ,

da sve tvoje probleme riješi.

*Tonka Okić, 6. razred*

LJUBAV

Ljubav je nešto najljepše što se može nekome dogoditi.

Ljubav nije crvena, žuta, plava – ljubav nema boju.

Ljubav nema cijenu.

Ljubav nema površinu, dužinu ni visinu.

Ljubav je nekada sasvim blizu, a nekada tako daleko.

Ponekad je ljubav poput zvijezda – nekada ih ima,

a nekada i ne.

Ljubav mi je jako važna i dragocjena.

*Marina Lovreta, 6. razred*

LJUBAV

Ljubav se ne može kupiti.

Ljubav se ne može tražiti.

Ljubav dođe sama,

a onda se treba svaki dan voljeti.

*Ivona Kelava, 6. razred*

LJUBAV

Ljubav je kad nekoga voliš

 i

kad ne možeš bez njega.

Kada si zaljubljen,

 ni za što te nije briga,

osim za nju

– moju voljenu.

*Roko Biličić, 6. razred*

LJUBAV

Sigurno znate kako je

kad se u nekoga zaljubite;

kad vas neopisivi osjećaji preplave;

kada iznenada ugledate te sjajne

oči u tami.

Srce vam postane deset puta veće,

cijeli dan skačete i smijete se od sreće.

Ljubav je lijepa i to znaju

oni koje svoje srce drugome daju.

Ljubav je kada nekome poklonite cvijet,

i kada bi za nekoga osvojili cijeli svijet;

kada bi spustili sve zvijezde s neba,

uživali, bili sretni, zajedno plakali – ako treba.

Ljubiti i biti voljen – važna je stvar,

 za sve ljude najveći je to dar.

*Tina Vladimir, 6. razred*

LJUBAV

Misliš da sam od ljubavi luda

i da zato radim svakakva čuda.

Bitno je da znaš da je moje srce

za tebe otvoreno uvijek.

*Katarina Ravlić, 6. razred*

LJUBAV

Srce je veliko.

U njega stane puno osjećaja i misli.

Voljeti je jako lijepo,

ali voljeti neuzvraćeno je strašno teško.

*Mia Mihaljević, 6. razred*

LJUBAV

Ljubav je kad nekoga voliš

svim srcem svojim.

Stalno se tada grliš, i ljubiš.

Ljubav je jako čudna stvar.

Imaš neke šarene leptire u stomaku

koje pokušavaš izbaciti.

Ljubav je jako luda,

ali to joj je valjda i svrha.

*Klara Bulić, 6. razred*

VELJAČA

Veljača - mjesec ljubavi;

* mačke mijauču pod prozorima;
* maškare hodaju ulicama.

Na Valentinovo poklonima iskazujemo svoju ljubav.

*David Begović, 6. razred*

VOLIM TE

**V**olim i boga molim

**O**pet da mi se vratiš

**L**ijep je dan

**I** svatko ima svoj san

**M**olim te, vrati se na ovaj sunčan dan.

**T**ebe nema, ali ipak

**E**vo te – ia zato želim ti reći

VOLIM TE.

*Glorija Urlić, 6. razred*

LJUBAV

Što je ljubav?

Sreća?

Poljubac?

Nešto drugo?

Kad se zaljubimo,

letimo u sedmo nebo,

svoje srce darivamo.

Ljubav

tada više nije tajna,

postaje stvarna

i u srcima sjajna.

*Antonio Alač, 6. razred*

LJUBAV

Ljubav je oduvijek dio moga svijeta.

Dogodi se slučajno,

samo trebam otvoriti svoja vrata.

Ljubav su

darovi, zagrljaj i poljubac.

Od ljubavi srce cvjeta

i postaje dio cijeloga svijeta.

*Emilija Matija Vulinović, 6. razred*

LJUBAV

Ljubav je i

lijepa i luda

jer nas obuzima posvuda.

Dok si zaljubljena,

uživaj u leptirićima

koji šire u trbuhu veselje na sve strane.

Ljubav je slijepa

jer ne vidiš zbilju oko sebe,

važno je da gleda samo tebe.

*Nenka Vela, 6. razred*

LJUBAV

Ljubav ima dvije strane,

dobru i lošu.

Dobra je ta što ljudi,

kada se zaljube,

imaju s kim biti na Valentinovo.

Loša strana ljubavi je ta

što se više njoj predajemo,

to više ljude koje znamo zaboravljamo.

Ljubav jest luda

i doista čini čuda.

*Nino Kržanić, 6. razred*

LJUBAV

Ljubav je kao duga,

donosi sreću i veselje.

Od ljubavi ptice cvrkuću

i radosno pjevaju.

Za sreću nam ne treba novac.

Za sreću nam treba ljubav i zdravlje.

*Karla Grgić, 6. razred*

LJUBAV

Ljubav je kao cvijet

lijep i crven,

kao tvoje lice kad se zacrveniš.

Taj cvijet u meni nikada neće uvenuti.

Volim te,

moj maleni šareni cvijetu.

*Duje Talijančić, 6. razred*

LJUBAV

Ljubav je kad vidiš simpatiju i zacrveniš se kao budala.

Ljubav je kad ti netko ispod prozora svira gudala.

Ljubav je kad nekoga jako voliš

i srce mu brzo pokloniš.

Ljubav - iako slijepa,

jako je lijepa.

Ljubav je kad se s nekim ljubiš

i time mu srce kupiš.

*Sara Vuinac, 6. razred*

LJUBAV

O ljubavi se bajke pišu,

o ljubavi se slike rišu.

Zbog ljubavi se suze liju,

zbog ljubavi se srca griju.

A dobra, nježna i slatka,

zaljubljena je duša svaka.

Ali, ljubav se najviše očituje

kad se plač drage osobe čuje.

Kad te draga osoba tada tješi,

i uz tebe

uvijek sve probleme riješi.

*Marija Franičević, 6. razred*